කොළඹ - උතුර කොට්ඨාශයට අයත් පොලිස් ස්ථානවල නිලධාරීන් 125 දෙනෙකු පමණ මෙම සෝදිසි මෙහෙයුම සඳහා එක්ව සිටි බවයි පොලිස් මාධ්‍ය ප්‍රකාශක කාර්යාලය සඳහන් කළේ.එහිදී හෙරොයින් සහ ගංජා සමඟින් සැකකරුවන් 51 දෙනෙකු අත්අඩංගුවට ගනු ලැබුවා.මීට අමතරව විවිධ වැරදි සම්බන්ධයෙන් ද පොලිසියට අවශ්‍යව සිටි පුද්ගලයින් 61 දෙනෙකු අත්අඩංගුවට ගෙන ඇති අතර ඔවුන් අද මාළිගාවත්ත මහේස්ත්‍රාත් අධිකරණයට ඉදිරිපත් කිරීමට නියමිතයි.මේ අතර, එප්පාවල- ඉහළගම ප්‍රදේශයේ නිවසක් අසල කලෙක සිට පවත්වාගෙන ගිය නීති විරෝධී මත්පැන් නිශ්පාදනාගාරයක් වටලා ගෝඩා බැරල් 2ක්, නීති විරෝධී මත්පැන් බොතල් 300ක් සහ මත්පැන් නිශ්පාදනය සඳහා යොදාගන්නා උපකරණ රැසක් තඹුත්තේගම පොලිස් මත්ද්‍රව්‍ය නාශක කාර්යාංශය සිය භාරයට ගත්තා.මෙහෙයුම සිදු කරන අවස්ථාවේදී සැකකරුවන් ප්‍රදේශයෙන් පළාගොස් ඇති අතර ඔවුන් අත්අඩංගුවට ගැනීම සඳහා එප්පාවල පොලිසිය විමර්ෂණ ආරම්භ කර තිබෙනවා.